《答宋之问》
唐代·司马承祯

时既暮兮节欲春，山林寂兮怀幽人。登奇峰兮望白云，

怅缅邈兮象欲纷。白云悠悠去不返，寒风飕飕吹日晚。

不见其人谁与言，归坐弹琴思逾远。

作者简介：司马承祯（647年－735年），字子微，法号道隐，自号白云子，唐代河内温县（今河南温县）人，晋宣帝司马懿之弟司马馗之后。道教上清派茅山宗第十二代宗师。